Ramaphosa: 'Sabotasie' dra by tot Eskom-treurmares | Maroela Media
Jabu Mabuza (middel) verwelkom pres. Cyril Ramaphosa voor die president se vergadering met Eskom Woensdag. By hom is Pravin Gordhan, minister van openbare ondernemings. (Foto: Jairus Mmutle/GCIS)
Die "uitdagings" by Eskom is 'n struikelblok vir belegging, maar die regering doen alles moontlik om volhoubare energiebronne te verseker, het pres. Cyril Ramaphosa Woensdag gesê.
"Uiteraard speel energie 'n sleutelrol in ons ekonomie. Wanneer fabrieke en myne moet sluit omdat hulle nie genoeg elektrisiteit het nie, het dit 'n negatiewe uitwerking. As dit voortduur, kan dit tot 'n resessie lei," het die president gesê.
Ramaphosa het 'n staatsbesoek aan Egipte kortgeknip toe die land die afgelope week in ongekende fase 6-beurtkrag gedompel is. Hy is skerp gekritiseer omdat hy glo 'n gebrek aan leierskap getoon het deur die land te midde van die nasionale krisis te verlaat.
Vroeër Woensdag het die president gesê die sukkelende kragvoorsiener het 2 000 MW krag weens "sabotasie" verloor.
"Ons doen nou al die nodige stappe en het aangedring op 'n noodherstelplan wat bestendigheid aan die netwerk moet verseker. Dit gaan gedoen word sodat ons nie 'n rampspoedige situasie het met 'n negatiewe uitwerking op krag[-voorsiening] nie."
Ramaphosa het gesê Eskom doen 'n ondersoek na die beweerde sabotasie en diegene wat verantwoordelik daarvoor is, sal boet.
"Die sabotasie was op 'n tydstip dat ons reeds talle ander probleme ondervind het en het daartoe bygedra, maar op sigself sou dit nie die stelsel heeltemal geknak het nie. Ek dink dis ook belangrik om kennis daarvan te neem dat daar sekere mense in die stelsel is wat hulle die reg toe-eien om sekere toerusting af te skakel. Dit het eindelik veroorsaak dat ons soveel megawatt verloor het," het hy gesê.
Ramaphosa het 'n beroep op Eskom gedoen om die ondersoek hierna te bespoedig.
"Enigiemand wat spesifieke toerusting afskakel en dit lei tot 'n verlies van 2 000 MW oor 'n tydperk van 10 uur, kan met niks anders as sabotasie besig wees nie."
Die president het ook gesê streng stappe gaan gedoen word teen diegene wat skuldig bevind word en dat die strafregstelsel hiervoor sal sorg.
Ekonome het reeds hul kommer te kenne gegee oor die uitwerking van beurtkrag op die land se ekonomiese groei, met veral kleiner sakeondernemings wat die spit afbyt.
beurtkrag Cyril Ramaphosa Eskom In die nuus sabotasie
Met ander woorde "our people" is besig om "our people" se krag af te sit, waarvoor hulle in elk geval nie betaal nie? Why sou hulle dit wil doen? Die eerste verskonings was Jan van Riebeeck, toe was dit die Weste wat elektrisiteit na Afrika gebring het, toe was dit stok-ou kragstasies, toe was dit onderhoud, toe was dit nat steenkool…….en nou trek ons by sabotasie. Hoe lank nog voor ons uitkom by "total incompetence to govern a country"?
Dit is vir landsburgers…wat bydra tot die staatskas…"n nog groter uitdaging.Moenie net dink aan die ekonomie nie.Kragtie…mense sukkel..net sekeres kan generators bekostig…ander moet kerse gebruik…ander se hout is nat.Loods 'n ondersoek as daar 'terroriste' is wat dit veroorsaak.Dit is nie sabotasie nie..dis pleinweg terroriste se optrede hierdie.
Dis nou almal se skuld behalwe die regering en eskom. Ek vra myself af "Kan iemand my se hoekom is die krag nou aan"
Hulle vra 'n verhoging in krag tariewe…… daarna 'n verhoging in salaris vroeg volgende jaar……
Kom ons gee Cyril Ramaphosa, na sy besoek aan Eskom gister, die voordeel van die twyfel. Ons moet onthou, oor die jare het Eskom verskeie uiteenlopende verskonings aangebied oor waarom beurtkrag toegepas is. Volgens Ramaphosa gister is die betrokkenis na die jongste geval geïdentifiseer en hul diens is opgeskort, dit was toe al die tyd 'n mate van sabotasie wat tot die verdere verlies van 2,000MW bygedra het, genadiglik het hulle die 'werklike' oorsaak gevind. "Someone in the Eskom system disconnected one of the instruments, which finally led to one of the boilers tripping," het Ramaphosa gesê. Die mense het… Lees meer »